stanford-oval/wikipedia huggingface dataset:
שון האטסי

| --- | --- |

 לידה:  29 בדצמבר 1975 (בן 49) פרדריק, ארצות הברית 
 מדינה:  ארצות הברית 
 מקום מגורים:  לוס אנג'לס 
 השכלה:  Linganore High School 
 בן או בת זוג:  Ceci Stantz 
 
שון וויין האטסי(באנגלית: Shawn Wayne Hatosy; נולד ב-29 בדצמבר 1975) הוא שחקן ובמאי קולנוע וטלוויזיה אמריקאי. הוא ידוע בעיקר בזכות תפקידיו בסרטים "בפנים ובחוץ" (אנ'), "סיוט בחדר המורים", "ללא השגחה" (אנ') "בכל מקום אחר" (אנ'), "קולר - להרגיש את וגאס" (אנ') ו"אלפא דוג". הוא ידוע גם בזכות תפקידו כבלש סמי בראיינט בסדרת דרמת הפשע "סאות'לנד" וכאנדרו "פופ" קודי בסדרת דרמת הפשע "ממלכת החיות".
תחילת חיים

שון האטסי נולד באיג'מסוויל, מרילנד, לקרול אן (לבית אוונס) ולוויין תומאס האטסי. הוא ממוצא הונגרי ואירי. האטסי למד בחטיבת הביניים ניו מרקט וסיים את לימודיו בתיכון לינגנור ב-1994.
קריירה

האטסי היה זמר בלהקה משלו בזמן לימודי התיכון. הוא הופיע בקליפ של Wheatus לסינגל שלהם "A Little Respect". הוא גם הופיע בקליפ של ג'סטין טימברלייק לסינגל שלו " What Goes Around... Comes Around ", לצד סקרלט ג'והנסון בתור מושא האהבה השיכור.
בשנת 2005, האטסי הופיע עם אל פאצ'ינו במחזה "היתומים" של לייל קסלר, בתיאטרון גרינוויי קורט בלוס אנג'לס. באוף-ברודוויי, הוא כיכב לצד אנה פקווין בקומדיה של פול וייץ "רולטה".
בקולנוע הופיע במספר סרטים: "סיוט בחדר המורים", "בפנים ובחוץ" (אנ'), "ללא השגחה" (אנ'), "קולר - להרגיש את וגאס" (אנ'), "ג'ון קיו" ו"אלפא דוג". מאז שהופיע ב"אויבי הציבור" ב-2009, בכיכובם של ג'וני דפ וכריסטיאן בייל, וב"פקד מושחת" (אנ') בו גילם את שותפו של ניקולס קייג' ארמנד בנואה, האטסי עבד בעיקר בטלוויזיה.
האטסי הופיע בתוכניות טלוויזיה ביניהן: "אזור הדמדומים" (אנ'), "ER", "CSI", "פליסיטי","עמוק באדמה", "בוש" "חוק וסדר", "מספ7ים", "קוראים לי ארל", "הוואי חמש-אפס", "מחשבות פליליות", "אימת המתים המהלכים" ו"אריות הים".
הוא גילם את ג'סטין פישר בסרט הטלוויזיה נערתו של חייל (אנ'). על משחקו בסרט היה מועמד לפרס סטלייט לשחקן המשנה הטוב ביותר בסדרה, מיני-סדרה או סרט טלוויזיה.
הוא גילם את הבלש סמי בראיינט בסדרת הטלוויזיה "סאות'לנד". על משחקו בסדרה היה מועמד לפרסי בחירת מבקרי הטלוויזיה שחקן המשנה הטוב ביותר בסדרת דרמה.
תפקידים נוספים היו הרוצח הסדרתי בויד פאולר בסדרת הטלוויזיה של שואוטיים "דקסטר" והשוטר טרי מקנדלס ב"רקלס" (אנ'). הוא גילם את אנדרו "פופ" קודי בסדרת דרמת הפשע "ממלכת החיות" (אנ').
במאי 2024 לוהק האטסי לגלם את קלייטון אמרסון בסדרה "Rescue: HI-Surf" (אנ').
חיים אישיים

האטסי התחתן עם קלי אלבניז בדצמבר 2010. בני הזוג מתגוררים בלוס אנג'לס עם בניהם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1995 | Home for the Holidays | בחור בדלפק |  |
| 1996 | No Way Home | שון |  |
| 1997 | All Over Me | גאס |  |
| 1997 | Inventing the Abbotts | ויקטור |  |
| 1997 | ניאגרה, ניאגרה | בחור בתיכון |  |
| 1997 | בפנים ובחוץ | ג'ק |  |
| 1997 | הדוור | בילי |  |
| 1998 | Thr Faculty | סטן רוזדו |  |
| 1999 | The Joyriders | קאם |  |
| 1999 | ללא השגחה (אנ') | טים דנפי |  |
| 1999 | Simpatico | ויני ווב הצעיר |  |
| 1999 | בכל מקום אחר (אנ') | בני |  |
| 2000 | תלוי רק בך (אנ') | אדי היקס |  |
| 2000 | Borstal Boy | ברנדן ביין |  |
| 2001 | Tangles | דייוויד קליין |  |
| 2002 | ג'ון קיו | מיטש קוויגלי |  |
| 2003 | A Guy Thing | ג'ים. |  |
| 2003 | "קולר - להרגיש את וגאס" (אנ') | מייקי לוטס |  |
| 2003 | 11:14 | דאפי ניקולס |  |
| 2003 | דלאס 362 | רסטי. |  |
| 2005 | Swimmers | קלייד טיילר |  |
| 2005 | Little Athems | קרטר. |  |
| 2006 | אלפא דוג | אלביס שמידט |  |
| 2006 | נערת המפעל | סיד פפרמן |  |
| 2007 | Nobel Son | תדיוס ג'יימס |  |
| 2008 | Familiar Strangers | בריאן וורת'ינג'ן |  |
| 2008 | פרויקט לזרוס | ריקי גארווי |  |
| 2009 | אויבי הציבור | סוכן ה-FBI ג'ון מדלה |  |
| 2009 | פקד מושחת | הבלש ארמנד בנוייט |  |
| 2011 | מלכי הרחוב 2: עיר המנועים (אנ') | הבלש דן סאליבן | ישיר לווידאו |
| 2018 | Mountain Rest | באסקולם |  |
| 2019 | The Bygone | פריז |  |
| 2022 | Mosquito | האמפרי באולס |  |
| 2024 | לא ניתן לעצירה (אנ') | טום ברנדס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1995 | רצח מאדום לשחור | ליל וורנר | פרק: "The Old and the Dead" |
| 1995 | Inflammable | קוונטין וייל | סרט טלוויזיה |
| 1996 | Double Jeopardy | דרק קמינסקי | סרט טלוויזיה |
| 1996 | חוק וסדר | צ'סטר מאנינג | פרק: "Savior" |
| 1999 | הגנה על עדים | שון באטון | סרט טלוויזיה |
| 2001–2002 | פליסיטי | אוון | 2 פרקים: "Moving On" ו "Future Shock" |
| 2002 | עמוק באדמה | ברודי פארל | פרק: "In the Game" |
| 2003 | נערתו של חייל (אנ') | ג'סטין פישר | סרט טלוויזיה |
| 2003 | אזור הדמדומים (אנ') | מריו דבלין | פרק: "קללתו של פרעה" |
| 2004 | The Winning Season | ג'וזף סטושק מבוגר | סרט טלוויזיה |
| 2005 | CSI | ג'ף סיימון | פרק: "Weeping Willows" |
| 2005 | Faith of My Fathers | ג'ון מקיין | סרט טלוויזיה |
| 2006 | ER | וילס פייטון | פרק: "Jigsaw" |
| 2006–2007 | מספ7ים | דוויין קרטר | 3 פרקים |
| 2007 | Drive | רוב לארד | פיילוט שלא שודר |
| 2007 | קוראים לי ארל | ג'ון קליוונגר | פרק: "Burn Victim" |
| 2008 | The Apostles | פיטר מקברייד | סרט טלוויזיה |
| 2009 | חוק וסדר: כוונה פלילית | לארי קליי | פרק: "Salome in Manhattan" |
| 2009–2013 | סאות'לנד | סמי בריאנט | תפקיד ראשי, 43 פרקים |
| 2010 | דקסטר | בויד פאוולר | 2 פרקים |
| 2010 | CSI: מיאמי | ג'ייסון קריגר | פרק: "Sleepless in Miami" |
| 2011 | חוק וסדר: לוס אנג'לס | לארי שפרד | פרק: "Hayden Tract" |
| 2011 | הוואי חמש-אפס | מרשל מרטל | פרק: "Ka Hakaka Maika'i" |
| 2011 | מחשבות פליליות | ג'ימי הול | פרק: "The Bittersweet Science" |
| 2012 | חוק וסדר: מדור מיוחד | קווין פיי. | פרק: "Valentine's Day" |
| 2012 | לונגמייר (אנ') | לוי גיגס | פרק: "8 שניות" |
| 2012 | כריסטין | רון | פרק: "רון" |
| 2013 | גוף ההוכחה | קארל סימונס | 2 פרקים |
| 2014 | רקלס (אנ') | טרי מקנדלס | תפקיד ראשי, 13 פרקים |
| 2015 | אימת המתים המהלכים | קברל אנדרו אדמס | תפקיד חוזר, 3 פרקים |
| 2015 | בוש | ג'וני סטוקס | 4 פרקים |
| 2016–2022 | ממלכת החיות (אנ') | אנדרו "פופ" קודי | תפקיד ראשי, 75 פרקים |
| 2017 | Flaked | קארל | תפקיד חוזר, 4 פרקים |
| 2022 | אריות הים | מרק לי | פרק: "מפתחות לגן עדן" |
| 2023 | חוק וסדר | שוטר ניק ריילי | פרק: "גיבורים" |
| 2024 | Rescue: HI-Surf (אנ') | קלייטון אמרסון | תפקיד חוזר |
| 2024 | שיקגו PD | סגן המפקד צ'ארלי ריד | תפקיד חוזר |
| 2025 | The Pitt (אנ') | ד"ר ג'ק אבוט | כוכב אורח מיוחד |
פרסים ומועמדויות

| שנה | פרס | קטגוריה | עבור | תוצאה |
| --- | --- | --- | --- | --- |
| 2004 | פרס סטלייט | שחקן המשנה הטוב ביותר בסדרה, מיני-סדרה או סרט טלוויזיה | נערתו של חייל | מועמדות |
| 2011 | פרסי בחירת מבקרי הטלוויזיה | שחקן המשנה הטוב ביותר בסדרת דרמה | סאות'לנד | מועמדות |
הערות שוליים

1 2  Kelly + Shawn. Laguna Beach | Tivoli Terrace Wedding. | House of Redbird | Baltimore Photographers, Photobooths and Film Production | 443-844-2352, web.archive.org, ‏2014-08-26
↑  Gardner, Karen (במאי 2003). "'Boy next door' now loving L.A." The Frederick News-Post. נבדק ב-28 ביולי 2019. {{cite web}}:  (עזרה)
↑  Young, Alex (19 באוגוסט 2010). "Break Yo' TV: Erasure - "A Little Respect"". consequenceofsound.net. נבדק ב-20 בפברואר 2024. {{cite web}}:  (עזרה)
↑  "'Southland' Cast Bios: Shawn Hatosy as Sammy Bryant". TNT.tv. אורכב מ-המקור ב-2012-03-16.
↑  Brantley, Ben (19 בפברואר 2004). "Theater Review; A Little Gunpowder Along With His Eggs". The New York Times. {{cite web}}:  (עזרה)
↑  Hohenadel, Kristin (10 באוקטובר 1999). "Film: Up And Coming -- Shawn Hatosy; Down to Earth but Rising". The New York Times. נבדק ב-14 בספטמבר 2016. {{cite news}}:  (עזרה)
↑  "Film Review; What's Up at Prep School? Culture Shock". The New York Times. נבדק ב-14 בספטמבר 2016. {{cite news}}:  (עזרה)
↑  Ausiello, Michael (10 ביוני 2010). "Exclusive: 'Dexter' collars 'Southland' cop Shawn Hatosy". Entertainment Weekly. אורכב מ-המקור ב-23 בפברואר 2018. נבדק ב-28 ביולי 2019. {{cite web}}:  (עזרה)
↑  "Shawn Hatosy to Guest Star on Criminal Minds". tvfanatic.com. 1 בנובמבר 2011. נבדק ב-14 בספטמבר 2016. {{cite web}}:  (עזרה)
↑  Perigard, Mark A. (2009-04-09). "Crime rave: NBC cop drama takes gritty look at 'Southland' streets". Boston Herald. נבדק ב-2009-04-11.
↑  Miska, Brad (10 ביוני 2010). "Update: TV: New Villain Moves to Miami for 'Dexter'!". bloody-disgusting.com. נבדק ב-28 ביולי 2019. {{cite web}}:  (עזרה)
↑  Highfill, Samantha (12 ביולי 2016). "Shawn Hatosy talks creating Animal Kingdom's most twisted character". Entertainment Weekly. נבדק ב-20 בפברואר 2024. {{cite web}}:  (עזרה)
↑  "'Rescue: Hi-Surf' Adds 'Animal Kingdom's Shawn Hatosy & 'The Resident's Ian Anthony Dale in Heavily Recurring Roles". 7 במאי 2024. נבדק ב-7 במאי 2024. {{cite web}}:  (עזרה)
↑  Heller, John M. (27 ביוני 2010). "Juno, Jordan Cassius Hatosy, Actor Shawn Hatosy and Actress Kelly Albanese attend the launch of Juno Baby an Emmy Award winning series of children's products which seek to inspire a lifelong love of music in children from 12 months to five years of age at the Four Seasons Hotel Los Angeles on June 27, 2010 in Los Angeles, California". Getty Images. נבדק ב-17 ביוני 2013. {{cite web}}:  (עזרה)
| --- | --- |
בקרת זהויות :  NLI: 987007431389105171  PLWABN: 9810700244205606  BnF: cb151113605 (data)  GND: 141094761  ISNI: 0000 0001 1490 9109  LCCN: no00010840  MusicBrainz: 5a97b226-c896-4912-89d4-f0e5e99bfa16  SUDOC: 128877960  VIAF: 42138772   WorldCat (עם VIAF): 42138772
ניר-עם גולדברום

| --- | --- |

 לידה:  1948
 פטירה:  2022 (בגיל 74 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  1966–2000 (כ־34 שנים)
 דרגה:    תת-אלוף
 תפקידים בשירות
 מפקד כלא ארבע  מפקד כלא מגידו  מפקד המשטרה הצבאית של פיקוד המרכז  קצין המשטרה הצבאית הראשי  נספח צה"ל בפולין
 פעולות ומבצעים
   מלחמת ששת הימים   מלחמת יום הכיפורים   מלחמת לבנון
 
ניר-עם גולדברום (1948–2022) היה קצין המשטרה הצבאית הראשי (הקַמצָ"ר) החמישה-עשר של צה"ל (1995–1998) ונספח צבאי בפולין בדרגת תת-אלוף.
ביוגרפיה

גולדברום התגייס לצה"ל בשנת 1966. באותה שנה יצא לקורס קצינים ובסיומו שובץ כמפקד מחלקה בכלא שש. בהמשך שובץ כקצין שיטור בבסיס משטרה צבאית חיפה, היה מפקד בסיס המשטרה הצבאית בבית שאן והקים מחדש את בסיס משטרה צבאית טבריה. לאחר שקיבל דרגת סגן-אלוף שימש כמפקד כלא ארבע, מפקד כלא מגידו, מפקד המשטרה הצבאית של פיקוד המרכז (ממצ"פ מרכז), עוזר קצין חיל המשטרה הצבאית לכליאה (עקל"כ) וסגן הקמצ"ר.
בשנת 1995, לאחר שסיים את לימודיו במכללה לביטחון לאומי, מונה לקמצ"ר. על פעילותו למען הכלואים זכה להוקרה כאביר איכות השלטון. בתקופת פיקודו על חיל המשטרה הצבאית אושרה הכומתה הכחולה, שופרה משמעותית איכות המשרתים בחיל[דרוש מקור], לראשונה שובץ קמ"ץ להדרכה בבה"ד 1 ובית הספר למשטרה צבאית (בה"ד 13) הועבר ממחנה קדום למחנה בית ליד. בשנת 1998 הוחלף על-ידי יורם צחור כקמצ"ר ומונה לנספח צה"ל בפולין, תפקיד שכלל אחריות גם על יחסי משרד הביטחון וצה"ל בבולגריה, הונגריה, צ'כיה וסלובקיה.
לקריאה נוספת

מדיה וקבצים בנושא  בוויקישיתוף
דני אשר, אדום כחול סיפורו של חיל, משרד הביטחון – ההוצאה לאור, 2008, עמ' 112–116
הערות שוליים

↑  נספח צה"ל בפולין ייכנס לעסקים מיד לאחר פרישתו – בניגוד להוראות החוק, באתר גלובס, 11 בספטמבר 2000
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
אוקסימורון

הביטוי "שגרת חירום" הנפוץ בעברית, הוא אוקסימורון, כיוון שהוא מורכב מהמילים "שגרה" ו"חירום" הסותרות זו את זו
אוֹקְסִימוֹרוֹן (גם: ניב ניגודים, תרתי דסתרי, דבר והיפוכו) הוא מטבע לשון המורכב מזוג מרכיבים הסותרים זה את זה, שצירופם יוצר משמעות חדשה מעבר להיגיון – פרדוקס – וזאת על מנת להגביר את הרושם וההפתעה. המונח מקורו ביוונית, ופירושו: "חד" (oxy) ו"קהה" (moros). כיום, אנשים רבים משתמשים במונח אוקסימורון כדי לתאר ניגוד כלשהו, אפילו בלתי מודע או מובלע, אך המונח המקורי מיועד לתיאור ניגוד מכוון וברור כאמצעי רטורי ובכוונה תחילה.
סוגי אוקסימורונים

חלוקה נפוצה של האוקסימורונים היא על פי דיוק. בצורה זאת מחלקים את האוקסימורונים לשלוש קבוצות:
סוגי אוקסימורונים > אוקסימורון מדויק

אוקסימורון מדויק הוא צירוף מילים הסותר את עצמו לחלוטין, כלומר שני הפכים באותו היגד. אוקסימורון כזה נקרא לעיתים גם אוקסימורון הפכי, או אוקסימורון מוחלט. למשל:
גאון טיפש
חיי המת
נר של חושך 'בוצינא דקרדוניתא' (זהר בראשית חלק א דף טו א)
שתיקה רועמת
מציאות מדומה
כוחם של האוקסימורונים הללו מצוי בצירוף של שני דברים שאינם יכולים כביכול להתקיים יחד, ומתוך כך מובילים לממד נוסף של הבנת המתרחש. הגאון יכול להיות חכם בתחום מסוים, אך טיפש בתחום אחר. החושך מסמל במקרים רבים מצב נפשי של חוסר תקווה, הביטוי מצביע שגם במצב זה יש אור, המסמן את הדרך לצאת מהמצב. שתיקה שמאחורה יש חילוקי דעות, תובענות ודיבור שכמו "זועקים" להיאמר מכונה "שתיקה רועמת".
סוגי אוקסימורונים > אוקסימורון חלקי

אוקסימורון חלקי הוא היגד בו יש שני חלקים הסותרים זה את זה, אך לא משום שהם הפכים, כמו צירוף המציין שני פרטים שלא יכולים להתקיים באותו זמן. למשל:
תכלת שחורה
החד-קרן הוורודה הבלתי נראית
אוקסימורון כזה יוצר משמעות שונה מעט להיגד, או יוצר תיאור מיסטי, לא ריאליסטי. למרות זאת הוא ניתן להבנה ברמה מסוימת, בניגוד לאוקסימורון המדויק. אוקסימורון מסוג זה יחסית נפוץ, כיוון שהוא יוצר תמונה בעלת משמעות, ייחודית ומורכבת.
סוגי אוקסימורונים > אוקסימורון סמלי

אוקסימורון סמלי הוא אוקסימורון שנוצר בין שדות סמנטיים מסוימים של שני ההיגדים או בין הערכים שההיגדים מסמלים. למשל:
תמונת דרור בכלוב – ציפור הדרור מסמלת את החופש, ואילו הכלוב מסמל את ההפך.
אוקסימורונים מסוג זה הם הנפוצים ביותר בספרות כיוון שהם אפשריים מבחינה טכנית, אך יוצרים תחושה אוקסימורונית. האוקסימורון הסמלי מנצל את המשמעויות הסמנטיות, ביחד עם הכלים המילוליים, כדי ליצור תמטיקה אוקסימורונית.
אוקסימורון סמלי לא מוכרח להיות בין סמלים: הוא יכול להיות בין משמעויות לוואי של ביטויים, או כל קישור סמנטי, תרבותי, הרגלי וכדומה. למשל:
"חושך בצהרי היום" – הדבר אפשרי, אך צהריים מתקשרים לאור חזק, והחושך נוגד את האסוציאציה הזו.
אוקסימורון בשירה ובסיפורת

האוקסימורון הוא אמצעי חשוב מאוד בשירה. בשל אופיו הייחודי הוא נחשב לעוצמתי ואלגנטי. שתי מטרות חשובות לאוקסימורון בשירה:
מיסטיקה – בתור מרכיב היוצר מתח מיסטי ומערפל את השיר, מוסיף לו רבדים סמויים ועומק.
הקצנה – פעמים רבות האוקסימרון יבוא בשורה הכי עוצמתית של השיר וייתן לה עוד כוח.
בשירה העברית נפוצים אוקסימורונים בדור השני של המשוררים העבריים (כלומר, תקופת העלייה השלישית ועד דור הפלמ"ח. בין המשוררים בתקופה זו: נתן אלתרמן ולאה גולדברג). אלתרמן, למשל, משתמש רבות באוקסימורונים, ואפשר למצוא דוגמאות לכך ברבים משיריו.
להלן דוגמה מסונטה ט' של מחזור השירים אהבתה של תרזה די מון, מאת לאה גולדברג, הממחישה שימוש אירוני וסותר באוקסימורון:
דברים רבים מאוד אהבנו יחד / אך לא זרח באשנבך האור / עת בדידותי נגעה בבדידותך
הדוברת מתארת את חוסר המגע שלה עם אהובה, באמצעות אוקסימורון: בדידות לא מסוגלת לגעת בבדידות, שהרי לו היו נוגעות, לא היו קיימות. לפיכך, האירוניה היא בתיאור אוקסימורוני של המגע המתואר לכל אורך השיר – מגע שקיים אך לא קיים.
דוגמה נוספת לאוקסימורון היא בסיום הבית האחרון ביצירה "משירי הבן האובד" של לאה גולדברג:
לעולם לא יסלח אביך / לא סליחות הוא אגר בלב / קומה בני, וקבל מאביך / את ברכת חרונו האוהב
כאן מתקיים האוקסימורון בנוגע ליחס האב כלפי הבן. לכאורה אינו מקבלו ואין בליבו סליחות, אולם החרון שבו, הכעס, הוא חרון אוהב. גם כאן, הניגוד הוא המשך לתיאור האוקסימורוני המתקיים לאורך היצירה כולה, בה הבן האובד חוזר הביתה, אך אינו חוזר בתשובה.
גם בפרוזה נעזרים מדי פעם בטכניקת האוקסימורון, הן כדי להקצין ולחדד, והן כדי להביא את הפן ההומוריסטי-סאטירי. הדוגמה הידועה ביותר לאוקסימורון בסיפורת היא "אשרי, יתום אני!" – הכרזתו הכאילו צינית של המספר, מוטל בן פייסי החזן – פרי יצירתו של שלום עליכם (בתרגומו של י.ד. ברקוביץ). לאחר מות אביו החלו כולם לרחם עליו ולפטור אותו מהמטלות שונות. זהו תיאור של אירוע טרגי מנקודת מבט ילדותית תמימה, שמחדד את הכאב ומביא מצד שני גם את הפן ההומוריסטי-ציני.
אוקסימורון בשירה ובסיפורת > אוקסימורון בפזמונאות

האוקסימורון הוא גם כלי נפוץ למדי בפזמונאות. דוגמה בולטת היא שירתו של בוב דילן המלאה באוקסימורונים. פזמונאים מנצלים את הכח המיסטי של האוקסימורונים ליצירת תחושה בפזמון: כיוון שהפזמון הוא שיר שנשמע ולא נקרא, האפקט של האוקסימורון מתחזק. לדוגמה:
השיר It's Alright, Ma (I'm Only Bleeding) פותח באוקסימורון הסמלי "חושך בצהרי היום".
בשיר נוסף באותו אלבום נאמר, שההצלחה הגדולה ביותר היא כישלון, וכישלון אינו הצלחה כלל.
אוקסימורון ביהדות

בתנ"ך קיימים מספר ביטויים העשויים להתפרש כאוקסימורון, כגון: ”קול דממה דקה” (ספר מלכים א', פרק י"ט, פסוק י"ב). ”עזר כנגדו” (ספר בראשית, פרק ב', פסוק י"ח), ”עדינו העצני” (ספר שמואל ב', פרק כ"ג, פסוק ח'), ”בעתה אחישנה” (ספר ישעיהו, פרק ס', פסוק כ"ב).
בתלמוד הבבלי עמדו חז"ל על הקושי המובנה של חלק מן הביטויים הללו, ודרשו אותם כשני מצבים שונים. לדוגמה:
"עזר כנגדו" – "זכה עזרתו, לא זכה כנגדו".
"עדינו העצני" (נדרש ככינוי לאדם) – "כשהיה יושב ועוסק בתורה היה מעדן עצמו כתולעת, ובשעה שיוצא למלחמה היה מקשה עצמו כעץ".
"בעִתה אחישנה" – "לא זכו בעיתה, זכו אחישנה".
סוג אוקסימורון נוסף הוא כאשר אופן הכתיבה של מילה בתנ"ך מאפשר לנקד אותה במספר אופנים הנושאים משמעויות שונות ואף הפוכות, אף שמבחינה מעשית מקובל לקרוא את המילה על פי ניקוד מסוים. חז"ל עמדו על כך שאופן הכתיבה של מילה בתנ"ך מאפשר להבינה באופנים מנוגדים, ודרשו זאת כשני מצבים שונים, לדוגמה:
"עזר כנגדו" (שיטה נוספת) – "כתיב כנֶגדו (בסגול) וקרינן כנִגדו (בחיריק), זכה כנגדו לא זכה מנגדתו". הנצי"ב פרש "כנֶגדו" – "שהניגוד יהא לעזר", אולם "נִגדו" – במשמעות הארמית – הלקייתו.
"זר" – "כתיב זר (בקמץ) וקרינן זיר (בצירה), זכה – נעשית לו זיר, לא זכה – זרה הימנו".
גם בדורות מאוחרים השתמשו חכמי ישראל באוקסימורונים, לדוגמה: "אין שלם מלב שבור", מאימרות הרבי מקוצק.
ראו גם

מטאפורה – אמצעי לשוני שנעשה בו שימוש על מנת להאיר מושג אחד בתכונותיו של מושג אחר.
הערות שוליים

↑  על־פי פרשנות הפשט למקרא אין קושי בפסוקים אלו, והנכתב בגוף הערך הוא תוספת מדרשית של חז"ל על הכתוב. לדוגמה:
רס"ג תרגם "עזר כנגדו" כ"עונא חד̇אה" (תפסיר רס"ג, בראשית ב:יח, באתר ספריא) – "עזר נכחו" (הרב יוסף קאפח (מתרגם ועורך), פירושי רבינו סעדיה גאון על התורה (בראשית ב יח, עמ' יט), ירושלים: מוסד הרב קוק, ה'תשנ"ד).
"עדינו" על פי הפשט הוא שם אדם, אך נדרש (כדלהלן בערך) ככינוי, המנוגד ל"עצני". (רד"ק, להרחבה: רד"ק על שמואל ב' כג:ח, באתר ספריא)
1 2  תלמוד בבלי, מסכת יבמות, דף ס"ג, עמוד א'
↑  תלמוד בבלי, מסכת מועד קטן, דף ט"ז, עמוד ב'
↑  תלמוד בבלי, מסכת סנהדרין, דף צ"ח, עמוד א'
↑  להרחבה: הרחב דבר על בראשית ב:יח, באתר ספריא. וראו שם, שלשיטתו גם בפרוש הראשון ("זכה עזר" וכו' הנ"ל) "כנגדו" חיובי.
↑  רש"י על יבמות שם. וראו שם, שלרש"י גם משמעות "נֶגדו" שלילית.
↑  תלמוד בבלי, יומא, דף עב, עמוד ב
| --- | --- |
בקרת זהויות :  NLI: 987007555735105171  BnF: cb12222107c (data)  GND: 4173035-5  LCCN: sh85096347  NKC: ph696644
קרדינל (סוג)

| קרדינל |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: פרושיים
שבט:: קרדינליים
סוג:: קרדינל
שם מדעי
 Cardinalis ‏בונפרטה, 1838

קרדינל (שם מדעי: Cardinalis) הוא סוג של ציפורי שיר קטנות ממשפחת הפרושיים ומשבט הקרדינליים. מינים אלה חיים רק באמריקה הצפונית ובצפונה של אמריקה הדרומית וכוללים שלושה מינים.
מאפיינים

הקרדינלים בעלי נוצות אדומות עזות המזכירות את צבע גלימות הקרדינלים בכנסייה הקתולית, ומכאן שמם. הם בעלי מקור גדול בצבע צהוב, פנים אדומות וציצה גדולה מאחורי הראש. אורכם 20-30 ס"מ בממוצע.
מינים אלה חיים ביערות ממוזגים עד טרופיים וניזונים מזרעים וגם מחרקים. כמו רוב העופות הם גם מונוגמיים.
מינים

קרדינל צפוני (Cardinalis cardinalis)
Cardinalis phoeniceus
Cardinalis sinuatus
יאן לסקי

| --- | --- |

 לידה:  1499 לאסק, רפובליקת פולין 
 פטירה:  8 בינואר 1560 (בגיל 61 בערך) פינצ'וב, רפובליקת פולין 
 מדינה:  ממלכת פולין היגלונית 
 מקום קבורה:  St. John's Evangelist Church 
 השכלה:  אוניברסיטת פדובה  אוניברסיטת בולוניה 
 תפקיד:  king's secretary at the Polish court 
 השקפה דתית:  הכנסייה הקתולית, קלוויניזם 
 
פורטרט של לסקי
יאן לסקי (בפולנית: Jan Łaski‏; 1499 – 8 בינואר 1560) היה רפורמטור קלוויניסט פולני. בשל עבודתו המשפיעה באנגליה (1548–1553) במהלך הרפורמציה באנגליה, הוא מוכר לעולם דובר האנגלית בשם ג'ון א לאסקו (או פחות נפוץ, ג'ון לסקי).
ביוגרפיה

לסקי נולד בשנת 1499 כבנם השני של ירוסלב לסקי ממחוז שייראדז, וזוזאנה מבונקובה גורה (אנ'). דודו, גם הוא נקרא יאן לסקי (הארכיבישוף) (אנ'), היה הארכיבישוף של גנייזנו, ראש הממשלה של פולין והקנצלר הגדול של הכתר (אנ'), והוא היה גורם מכריע בהתפתחות הקריירה המוקדמת של אחיינו, והכווין אותו ללימודי כמורה, בהם הצליח יאן הצעיר וכבר בגיל 22 קיבל לידיו קתדרלה. הסמל של משפחת לאסקי היה קוראב (אנ').
ב-1523, לאחר נפילת משפחתו מהשלטון ואיבוד היוקרה הפוליטית, נסע לסקי, שהיה כומר מלומד, לבזל, שם הפך לידידם הקרוב של ארסמוס מרוטרדם ואולריך צווינגלי. בשנת 1542, הוא הפך לכומר של כנסייה פרוטסטנטית באמדן, פריזיה המזרחית. זמן קצר לאחר שהותו באמדן נסע לאנגליה, שם התמנה ב-1550 לתפקיד המפקח על הכנסייה שכונתה אז כנסיית גרמנים וזרים אחרים (אנ') בלונדון והייתה לו השפעה מסוימת על ענייני הכנסייה בתקופת שלטונו של אדוארד השישי.
עם הכתרתה של המלכה הקתולית מרי הראשונה ביולי 1553, ברח לסקי לקופנהגן בספינה של פליטים מכנסיית הזרים שעמד בראשה. עם זאת, נמנעה מהם קבלת מקלט שם, משום שהם לא קיבלו את וידוי אאוגסבורג (אנ'), הותר להם רק לשהות יומיים בנמל ולהמשיך הלאה. הם נדחו בכמה ערים נוספות, ולבסוף התיישבו מחדש בברנדנבורג. לסקי עזר גם לדוכסית קתרין וילובי (אנ') ולבעלה, לאחר שגם הם עזבו את אנגליה. תמיכתו אפשרה להם לקבל מינוי מזיגיסמונד השני בליטא. לסקי היה כותב עבור הבישוף ג'ון הופר (אנ'), בו תמך במחלוקת הלבוש (אנ'), שהתעוררה סביב בגדי הדת באנגליה.
בשנת 1556 הוא הוחזר לפולין, שם הפך למזכירו של המלך זיגיסמונד השני והפך למנהיג קלוויניסטי.
תרומתו לכנסיות הקלוויניסטית הייתה הקמתו של ממשל הכנסייה בתיאוריה ובפרקטיקה, שלילה של הבחנה בין המאמינים, למעט במונחים של מי שיכול ללמד ולנהל את הסקרמנטלים. פגישה עם האנבפטיסט מנו סימונס (אנ') בשנת 1544 הובילה את לסקי להמציא את המונח מנוניטים עבור חסידיו של סימונס. יש הרואים בו אחד המשפיעים ביותר על הרפורמה בכנסייה, לצד שמותיהם של מרטין לותר וז'אן קלווין.
לסקי נפטר בפינצ'וב שבפולין.
הערות שוליים

1 2 3 4  Jan Laski, web.archive.org, ‏2005-03-16
↑  Marcin Janakowski, Between facts and panegyrics. Tracing the youth and peregrinations of Hieronim, Jan and Stanisław Łaski, Przegląd Nauk Historycznych 17, 2018-12-13, עמ' 67–101 doi: 10.18778/1644-857X.17.03.03
↑  Richard Glen Eaves, William A. Carter, John à Lasco: A Polish Religious Reformer in England, 1550-1553, Journal of Thought 14, 1979, עמ' 311–323
| --- | --- |
בקרת זהויות :  NLI: 987007264240105171  PLWABN: 9810645135205606  BIBSYS: 65010  BNE: XX4966987  BnF: cb133281837 (data)  BPN: 36263809  CANTIC: a11315106  GND: 118726633  ICCU: BVEV051601  ISNI: 0000 0001 1568 1476  LCCN: n82125135  NDL: 001238837  NKC: js2013757332  NLA: 50213053  NTA: 071408894  RERO: 02-A013239851  SNAC: w6ng55fb  SUDOC: 027514021  Trove: 1506962  VcBA: 495/31796  VIAF: 41986488   WorldCat (עם VIAF): 41986488 
אדוארד השישי מעניק ללסקי אישור להקים קהילה בלונדון. ציור של ג'ון היידט
יעקב חסדאי

| --- | --- |

יעקב חסדאי
 לידה:  20 במאי 1938 (בן 86) תל אביב
 מדינה:  ישראל 
 השתייכות:   צבא הגנה לישראל
 תקופת הפעילות:  1956–1978 (כ־22 שנים)
 דרגה:    אלוף-משנה
 תפקידים בשירות
 מפקד גדוד 202 של הצנחנים  חוקר בוועדת אגרנט  מפקד בית הספר למ"כים
 פעולות ומבצעים
 פעולות התגמול   מלחמת ששת הימים   מלחמת ההתשה   מלחמת יום הכיפורים
 עיטורים
   עיטור העוז
 תפקידים אזרחיים
 חוקר בוועדת אגרנט, מרצה בחוג להיסטוריה של עם ישראל באוניברסיטה העברית, עו"ד, ראש תנועת "לאור", חבר במכון לאסטרטגיה ציונית
 
יעקב חסדאי (נולד ב-20 במאי 1938) הוא לשעבר אלוף-משנה בצה"ל, איש חינוך, היסטוריון ומשפטן ישראלי. זכה לעיטור העוז.
קורות חייו

נולד בתל אביב למשפחה דלת אמצעים. למד בבית הספר היסודי הדתי תחכמוני. בתיכון למד בצייטלין והיה חניך בבית"ר.